經數:一九一一

經名:摩訶止觀卷第五下

頁數:六一

上	欄

可說. 今解. 生生故生者. 卽是大生生小生.

八相所遷有漏之法也. 依佛此旨知是果內

有漏惑也. 生生故不生者. 因緣生法卽空卽

中. 心行處滅言語道斷. 故不可說也. 云何

生不生不可說. 生卽名爲生. 生不自生故

不可說. 今解. 生卽名爲生者. 乃是諸法不

生般若生也. 生不自生者. 此般若生不從

1四句生. 生不自生是初句耳. 具言生不

他生. 生不共生. 生不無因生. 又般若生時

世諦已死. 無復有生而生三界者. 爲緣故

生非業生也. 故言生不自生. 若般若生. 若

自在生. 皆言語道斷故不可說也. 據此意

知是界內之解也. 云何不生不生不可說. 以

修道得故. 今解. 修道得者. 乃是極果所證.

尙非下十地所知. 豈可言說. 據此知是界

外之解也. 經云. 生亦不可說以生無故. 今

解. 此破不思議惑. 界內生生亦是生. 界外不

生生亦是生. 祇是無明之生生必託緣生. 緣

生卽空卽中. 心行處滅言語道斷. 故不可說

也經云. 不生不可說以有得故. 今解. 此破

不思議解. 及界內之解. 亦是修道得故. 界

外之解. 亦是修道得故. 得卽詣理. 理絶心

口故不可說也. 佛以六句破諸法解惑. 皆

言不可說. 彌顯無生門破法遍也. 依佛藏

經前四句亦吹亦唾. 後兩句結前吹唾耳.

此六句專論於唾也. 又楞伽云. 我從得

道夜至涅槃夜. 不說一字. 佛因二法作

如此說. 謂緣自法及本住法. 自法者. 彼如來

所得我亦得之. 無增無減離言說妄想文

中	欄

字二趣. 釋曰. 緣自法是證聖眞諦實性也.

離言說妄想者. 不可思議也. 離文字者離

假名也. 離二趣者. 離說所說想所想名所

名也. 本住法者. 謂苦先聖道法界常住. 如

道趣城道爲人行. 非行者作道. 城由道

至. 非至者作城. 經曰. 士夫見平坦道. 卽

隨入城受如意樂. 我及先佛法界常住亦復

如是. 是故二夜不說一字. 當知二法決定

非口言分別所能變異. 本法者如理也. 自法

者證2實此義與大經四不可說意同. 生生

不可說者. 本法不可說也. 生隨順緣生. 本

法不可說也. 生不生不可說者. 卽自斷法

不可說也. 不生生不可說者. 卽自智法不

可說也. 不生不生不可說者. 卽是究竟自證

法不可說也. 後二句3一結生不可說. 結本

法不可說也. 一句結不生不可說. 結自證

法不可說也. 大經云. 十因緣法爲生作因.

亦可得說者. 今解. 此卽無生門遍立之義.

亦如佛藏遍吹卽成也. 十因緣者. 從無明

支乃至有支立諸法也. 立有三義. 一立衆

生. 二位機緣. 三立聲敎. 立衆生者. 過去二

因現在五果. 更互因緣. 而立五陰假名衆生

也. 立根機者. 過去或修行析行體行漸行頓

行. 以行爲業無明潤之. 致今五果於此陰

果更起本習. 或起析愛取有. 或起體愛取

有. 或起漸愛取有. 或起頓愛取有. 取有起

故得爲機緣也. 立聲敎者. 析愛取有起故

感三藏敎. 是爲生生不可說十因緣法. 爲

生生作因. 亦可得說. 說生生也. 體愛取

下	欄

有感於通敎. 是爲生不生不可說十因緣法.

爲生不生作因. 亦可得說. 說生不生也.

漸愛取有感於別敎. 是爲不生生不可說十

因緣法. 爲不生生作因. 亦可得說. 說不

生生也. 頓愛取有感於圓敎. 是爲不生不

生不可說十因緣法. 爲不生不生作因. 亦

可得說. 說不生不生也. 衆生若立. 一切惑

法因果立. 一切所化立. 機敎若立. 一切解行

因果立. 一切能化立. 是爲無生門一立一切

立. 故大品云. 若聞阿字門則解一切義. 佛

藏云. 一吹一切悉成. 此之謂也. 如地持四

種成熟. 謂聲聞種性. 緣覺種性. 佛種性. 菩

薩種性. 無此四性以善趣熟之. 佛種性卽

此圓機. 菩薩種性卽此別機. 彼文云. 菩薩種

子有佛無佛堪能次第斷煩惱障及智障. 豈

非別機. 聲聞種性當開之. 別異善根卽三

藏機. 退大取小種性卽通機. 彼四成熟卽此

四種機緣義也. 問. 上六句是無生門一破一

切破. 十因緣法是無生門一立一切立. 上

四句是無生門亦破亦立. 亦應有第四句非

破非立不. 答. 大經十九卷初云. 十事功

德不可思議. 聞者驚怪. 非難非易非內

非外. 非相非非想非方非圓. 非尖非斜

等. 卽是第四句非破非立之文義. 問. 若無生

門攝一切法者. 則無復諸門也. 答. 無生門

亦攝諸門. 諸門亦攝無生門. 欲依智德義

便故言無生門. 此應四句. 生門無生門亦

生亦無生門非生非無生門. 一一門各有四

門. 四四十六門. 若依斷德義便. 應有滅門

經數:一九一一

經名:摩訶止觀卷第五下

頁數:六二

上	欄

不滅門. 亦滅亦不滅門. 非滅非不滅門. 一一

門各有四門. 四四十六門. 合三十二門. 大經

擧十五日月光增正喩智德. 十六日月光減

正喩斷德. 月無增無減. 約白論增約黑

論減. 實相無智無斷. 約照論智約寂論

斷. 若無生門攝一切法高極. 此□攝一切

法也. 若無生門攝諸法廣遍者. 卽無生門

橫攝一切法也. 問. 無生門門稱無生. 其境

惑智斷等. 悉應稱爲無生. 那忽言無生生

生生生自在故. 答. 此還助顯無生門. 無生

忍發故言無生生. 明其所化故言生生. 明

其應用故言生自在. 還是無生門. 卽唾故

言無生. 卽吹故言無生生等. 彌顯無生門

攝法遍耳. 約大經釋門義竟(云云)○次明

破法遍者爲三. 一無生門從始至終. 盡

其源底□破法遍. 二歷諸法門當門從始

至終. 盡其源底橫破法遍. 三橫□不二

從始至終. 盡其源底非橫非□破法遍.

□則論高橫則論廣. □來入橫無橫而不

高. 橫來入□無□而不廣. 法華云. 其車高

廣. 橫□不二則非橫非□. 故云. 是法平等無

有高下. 一無生門破法遍者. 又爲三. 一從

假入空破法遍. 二從空入假破法遍. 三兩觀

爲方便得入中道第一義諦破法遍. 如此

三觀實在一心. 法妙難解寄三以顯一耳.

大論云. 三智實在一心. 爲向人說令易解

故分屬三人. 華嚴亦有二意. 宣說菩薩歷

劫修行. 彼爲鈍根也. 初發心時便成正覺.

所有慧身不由他悟. 彼是利根也. 法華唯一

意. 正直捨方便但說無上道. 今欲借別

中	欄

顯總擧次而論不次. 故先三義解釋也. 從

假入空破法遍. 又爲三. 先從見假入空. 次

從思假入空. 後四門料簡. 1後見假入空

又爲二. 先明見假. 次明空觀. 見惑附體而

生還能障體. 如二依空而動亂於空. 似夢

因眠夢昏於眠. 夢若不息眠不得覺. 此惑

不除體不得顯. 然見則見理見實非惑. 見

理時能斷此惑從解得名. 名爲見惑耳. 見

惑有四. 一單四見. 二遍四見. 三具足四見.

四無言2見. 單四見者. 執有執無執亦有亦

無執非有非無. 於一有見復起利鈍. 謂有

於我我與有俱. □起我心與我相應. 卽是

我見. 以計我故能生邊見. 以我邊故破世

出世因果. 卽是邪見. 執此爲道望通涅槃

名爲戒取. 謂此爲實餘皆妄語不受餘見.

名爲見取. 是已法者愛. 非已法3故瞋. 我

解他不解生慢不識有見中苦集爲癡. 猶

豫不決爲疑. 如是十使歷欲界四諦. 苦下

具十. 集下有七除身邊戒取. 道下有八除

身邊. 滅下有七除身邊戒取. 合三十二使.

歷色界四諦有二十八. 無色亦爾. 例除一

4瞋合有八十八使. 餘三見亦各具八十八

使. 若歷六十二見. 見見各具八十八使倒浪

瀾漫不可稱數. 邪綱彌密障於體理. 五十

校計經云. 若眼見好色中有陰有集. 見惡

色中有陰有集. 見平平色中有陰有集.

乃至意緣法亦如是. 一根有三. 三中有六.

六根具三十六. 三世合百八. 歷六十二見八

十八使. 各各百八. 當知擧心動念浩然無

際. 昏而且盲都5無見覺(云云). 世講者. 謂有

下	欄

是見. 無非是見. 亦有亦無是見. 非有非無

非是見. 此語違經負心. 經云. 依止此諸見.

具足六十二. 如汝解者. 數則欠少. 中論破

自他性. 有是自性. 對有說無無是他性. 若

有若無皆是性. 何意無非是見又此無旣非

證理之無. 寧得非見. 諸外道本劫本見末劫

末見. 介爾計謂是事實餘妄語. 增見長非

吾我毒盛. 捉頭拔髮構造生死. 如長爪

雖不受一切法而受於不受. 不識苦集

佛以一責墮二負處. 高著外道尙未[&FFFF]#見.

云何底下謬謂爲是. 今判. 此□屬單四見

攝也. 遍四見者. 謂有有. 有無. 無有. 無無.

亦有有無. 亦無有無. 非有有無. 非無有無

此是遍四見. 於一一見. 具八十八使. 若六

十二見. 見見又具八十八使百八等. 如上

說. 具足四見者. 有見具四者. 謂有有. 有

無. 有亦有亦無. 有非有非無. 無具四者. 無

有. 無無. 無亦有亦無. 無非有非無. 亦有

亦無具四者. 亦有亦無有. 亦有亦無無. 亦

有亦無亦有亦無. 亦有亦無非有非無. 非有

非無具四者. 非有非無有. 非有非無無. 非

有非無亦有亦無非有非無非有非無. 是名

具足四見. 一句具八十八使. 如是六十二

見. 見見具八十八使百八等. 如前說絶言

見者. 單四見外一絶言見. 遍四句外一絶言

見. 具足四句外一絶言見. 一一見皆起八十

八使六十二見百八等. 如前說. 如是等約

外道法生如是等見也又約佛法生見

者. 三藏四門生四見. 通敎四門生四見. 別

敎四門生四見. 圓敎四門生四見. 又一種

經數:一九一一

經名:摩訶止觀卷第五下

頁數:六三

上	欄

四門外. 各有絶言見. 如是一一見中. 各各

起八十八使六十二見百八等惑. 如前說. 復

次見惑非但隨解得名. 亦當體受稱稱之

爲假. 假者虛妄顚倒名之1假耳. 例前亦應

言單四假遍四假具2足四假. 一一各有絶

言之假. 依於佛法復有十六假. 一一如前

說又於一一假中. 復有三假. 謂因成假. 相

續假. 相待假. 法塵對意根生. 一念心起卽

因成假. 前念後念次第不斷. 卽相續假. 待

餘無心知有此心. 卽相待假. 上因成約外

塵內根. 相續但約內根. 相待□待滅無之

無. 又橫待三無爲之無心也. 開善云. 因兼

二假或亦過之. 明第三假起時因上兩假.

故言因兼. 上假未除後假復起. 故言過之.

此就心明三假也. 又約色明三假. 先世行

業託生父母得有此身. 卽因成假. 從胎相

續□手皓首. 卽相續假. 以身待不身. 卽相

待假又約依報亦具三假如四微成柱. 時

節改變相續不斷. 此柱待不柱. 長短大小

等也. 此是三藏經中隨事三假. 委釋如論

師. 但此名通用. 不獨在小乘. 大乘亦名三

假. 附無明起如幻如化. 但有名字實不

可得. 鏡中能成之四微尙不可得. 肉所成

之幻柱. 柱尙不可得. 肉歷時節相續以幻

化長短相待. 寧復可得. 擧易肉難而明十

喩. 卽色是空非色滅空. 卽此義也. 是名大

乘隨理三假. 又釋論明三種有. 相待有假名

有法有. 相待有者. 長因短有. 短亦因長. 此

彼亦爾. 物束則以此爲西. 在西則束. 一物

中	欄

未異而有東西之別. 有名無實是爲相待

有. 假名有者. 如酪色香味觸四事因緣和合

故. 假名爲酪雖有不同因緣之有. 雖無不

如□角龜毛之無. 但以因緣和合故有. 假

名爲酪. 又如極□色香味觸故有毛分. 毛

分故有□. □故有[&FFFF]#. [&FFFF]#故有衣. 是爲假名

有. 法有者. 卽是色香味觸四微如合. 故名法

有. 論又云三假施設. 與三假云何. 答. 別義

不論今通會之. 法假施設如因成. 受假施

設如相續. 名假施設如相待. 論云. 五衆等

法是法波羅□提. 五衆和合故名衆生. 如根

莖枝葉故有樹名. 是受波羅□提. 用是名

字取二法相說是二種. 是名波羅□提. 故

知三假義同也. 瓔珞經亦有三假之文. 大品

云. 有緣思生無緣思不生. 卽因成意. 大

經云. 如讀誦法雖念念滅. 亦能從一阿含

至一阿含. 猶如飮食雖念念滅. 亦能初飢

後飽. 相續意也. 淨名云. 說法不相待一念

不住故. 當知三假之名大小通用. 非但小

乘名生死法以爲見爲假. 如前說. 大乘亦

名生死爲見爲假. 所謂三藏四門生四見.

見見有三假六十二見百八煩惱等(云云). 通敎

四門生四見. 見見具三假六十二見百八煩

惱等. 別敎四門生四見. 見見具三假六十二

見百八煩惱等. 圓敎四門生四見. 見見具三

假六十二見百八煩惱等. 如來敎門示人無

諍法. 消者成甘露. 不消成毒藥. 實語是虛

語生語見故. 故於四門十六門起見起假

(云云). 二明破假觀者. 卽爲三. 一破假觀. 二

下	欄

明得失. 三明位. 觀又爲四. 一破單. 二破

遍. 三破具. 四破無言. 破單爲兩. 初略後

廣. 略者若一念心起於單四見中. 必是一見.

見卽三假虛妄無實. 八十八使浩浩如前說.

諸惡彰露具如後說. 應當體達□依二二

依空空無所依. 空尙無空. 何處復有若二

若□. 又如眠夢百千憂喜. 本末雙寂單竟淸

淨. 是名爲止. 又觀無明卽法性不二不異.

法性本來淸淨不起不滅. 無明惑心亦復淸

淨. 誰起誰滅. 若謂此心有起滅者. 橫謂法

性有起滅耳. 法性無起誰復生憂. 法性無

滅誰復生喜. 若無憂喜. 誰復分別此是法

性此是無明. 能觀所觀猶如虛空. 如此觀時

畢竟淸淨. 是爲從假入空觀. 信行利根一聞

卽悟. 法行思已卽能得解. 其鈍根者非唯聞

思不悟更增衆失. 故中論云. 將來世中人

根轉鈍. 造作諸惡. 不知何因緣故說畢竟

空. 是故廣作觀法說於中論. 今亦如是爲

鈍根故廣破. 單遍訖至無言說見. 通用龍

樹四句破令盡淨. 若一念心起卽具三假. 三

假如前說. 當觀此一念. 爲從心自生心.

爲對塵生心. 爲根塵共生心. 爲根塵離

生心. 若心自生者. 前念爲根後念爲識爲

從根生心爲從識生心. 若根能生識. 根

爲有識故生識. 根爲無識故生識. 根若有

識根識則□. 又無能生所生. 根若無識而

能生識. 諸無識物不能生識. 根旣無識.

何能生識. 根雖無識而有識性故能生識

者. 此之識性是有是無. 有已是識□在於根.

經數:一九一一

經名:摩訶止觀卷第五下

頁數:六四

上	欄

何謂爲性. 根無識性不能生識. 又識性與

識爲一爲異. 若一. 性卽是識. 無能無所.

若異. 還是他生非心自生. 如是推心畢竟

知心不從自生. 若言心不自生. 塵來發心

故有心生. 引經云有緣思生無緣思不生.

若爾. 塵在意外來發內識. 則心由他生.

今推此塵爲是心故生心. 爲非心故生

心. 塵若是心則不名塵. 亦非意外則同

自生. 又二心□則無能所. 塵若非心那能

生心. 如前破. 若塵中有生性是故生心. 此

性爲有爲無. 性若是有. 性與塵□亦無能

所. 若無. 無不能生. 如是推心知心畢竟不

從塵生. 若根塵合故有心生者. 根塵各各

有心故合生心. 各各無心故合生心. 若各

各有合則兩心生. 墮自他性中. 若各各無合

時亦無. 譬如鏡面各有像故合生像. 各無

像故合生像. 若各有像應有兩像. 若各無

像合不能生. 若鏡面合爲一而生像者. 今

實不合合則無像. 若鏡面離故生像者. 各

在一方則應有像. 今實不爾. 根塵離合亦

得如是. 如是推心知心畢竟不從合生. 又

根塵各有心性. 合則心生者. 當檢此性爲

有爲無. 如前破(云云). 若根塵各離而有心

生者此是無因緣生. 爲有此離爲無此

離. 若有此離還從緣生. 何謂爲離若無此

離無何能生. 若言此離有性性爲有爲無.

若性是有還從緣生. 不名爲離. 若性是無

無何能生. 如是推心知心畢竟不從離生.

中論云. 諸法不自生. 亦不從他生. 不共不

中	欄

無因. 是故說無生. 卽此意也. 若推因成假

四句心生不得. 執性卽薄. 但有名字名爲

心生. 名不在內外中間. 亦不常自有. 是字

不住. 不住有四句. 亦不不住. 1不住無四

句. 故無住之心. 雖有心名字. 名字卽空. 若

四句推性不見性. 是世諦破性亦名性空.

若四句推名不見名. 是眞諦破假亦名相

空. 性相俱空者是爲總相從假入空觀也. 故

中2論曰. 諸法不自生. 如此用觀者與中

論意同也. 若根檢不得心卽是內空. 塵檢

無心卽是外空. 根塵合檢不得卽內外空.

離檢不得卽是空空. 四性檢不得卽是性空.

四句檢不得卽是相空. 若就塵檢無十方

分卽是大空. 心最3上所以不得. 卽是第

一義空. 四句因緣不得卽有爲空. 因有爲

說無爲. 旣不得有爲亦不得無爲. 卽無

爲空. 四句心心生元不得卽無始空四句

心心滅不可得卽散空. 四句心心生滅不

可得. 亦不得心不生不滅. 卽畢竟空. 三

界無別法唯是一心作. 今心心不可得. 卽

一切空. 觀心無心觀空無空. 卽無所得

空. 觀有見三假不可得. 卽有法空. 觀無見

三假不可得. 卽無法空. 觀亦有亦無見三

假不可得. 卽無法有法空. 如此觀者卽與

大品意同. 是爲十八種從假入空觀也. 若

不悟者轉入相續假破之. 何以故. 雖因成

四破不得心生. 今現見心. 念念生滅相續

不斷. 何謂不生. 此之念念爲當前念滅後

念生. 爲前念不滅後念生. 爲前念亦滅亦

下	欄

不滅後念生. 爲前念非滅非不滅後念生.

若前念不滅後念生. 此則念自生念. 兩生相

□亦無能所. 若前念有生性生於後念. 此

性爲有爲無有則非性無則不生如前. 若

前念滅後念生者. 前不滅生名爲自性. 今由

滅生不滅望滅. 豈非他性. 他性滅中有生

故生無生故生. 有生是生生滅相違. 乃是生

生. 何謂滅生. 若滅無生無何能生. 若滅有

生性性破如前. 若前念亦滅亦不滅後念生

者. 若滅已屬滅. 若不滅已屬不滅. 若不滅

合滅能生. 卽是共生. 共生自相違. 相違何能

生. 又若各各有生. 卽有二過. 各各無生合

亦不生. 若滅不滅中有生性者. 爲有爲無.

若性定有何謂滅不滅. 若性定無亦何謂滅

不滅. 此不[&FFFF]#斷常之失還墮共過. 若前念

非滅非不滅. 而後念心生者爲有此非滅

非不滅. 爲無此非滅非不滅. 若有則非無

因. 若無無因不能生. 若無因有生性者. 此

性卽因. 何謂無因. 若無無不能生. 如是四

句推相續假心心不得. 無四性實執心卽

薄. 但有心名字. 是字不住內外兩中間. 亦

不常自有. 相續無性卽世諦破性. 名爲性

空相續無名卽眞諦破假. 名爲相空性相

俱空乃至作十八空如前說. 是名從假以

入空觀. 若不得入者. 猶計有心待於無心.

相待惑起此與上異. 因成取根塵兩法和合

爲因成. 相續□取意根前後爲相續. □望

生滅此是別滅. 別滅則狹. 今相待假待於通

滅. 此義則寬. 通滅者. 如三無爲雖不倂是

經數:一九一一

經名:摩訶止觀卷第五下

頁數:六五

上	欄

滅而得是無生. 待虛空無生而說心生卽

是相待假. 上旣不悟復因上惑共起此惑

故言因兼. 上惑猶在復起此惑故言過之.

又因兼者. 無生法塵待意根生. 亦是因成.

因上假心來續相待. 卽是相續. 故言因兼.

過之者. 上兩假不於通滅起惑. 今約通起

豈非過之. 釋旣異舊而借彼語示相待假

相耳. 今檢此心爲待無生心生. 爲待有

生心生. 爲待亦生亦無生而心生. 爲待非

生非不生而心生. 若待無生而生心者. 有

此無生無此無生. 若有生可待還是待有.

何謂待無. 有有相待卽是自生. 若無此無

生無何所待. 若□待此無無而生心者. 一

切無無亦應生心. 無望於有無卽是他生

也. 又無生雖無而有生性. 待此性故而知

有心. 此性爲已生爲未生. 若已生. 生卽是

於生. 何謂爲性. 性若未生. 未生何能生. 若

待生而心生者. 生還待生長應待長. 旣無

此義. 何得心生. 若待生無生故有心生. 如

待長短得有於長. 此墮二過. 各有. 則二生

□. 各無. 全不可得如前. 若待非生非無生

而有心生者. 論云. 從因緣生尙不可. 何肉

無因緣. 又此無因爲有爲無. 若有還是待

有. 若無還是待無. 何謂無因. 若言有性性

爲有爲無. 性若是有爲生非生. 若生已是

生何謂爲性. 若無生云何能生. 如是四句

推相待假心心生不可得. 執心卽薄. 不起

性實. 但有名字. 名字之生生則非生. 是字不

在內外中間. 亦不常自有. 是字無所有. 心

中	欄

性不可得世諦破性. 是名性空. 心名不可

得眞諦破假. 是名相空. 復次此性相中心

陰入界不可得. 卽是法空. 性相中心人我知

見不可得. 名衆生空. 乃至作十八空如前

說. 是名從假入空慧眼得開見第一義. 非

但有見三假惑除. 一切見惑無不淸淨正智

現前. 是名無生門通於止觀. 亦是止觀成

無生門. 若不悟者當善用止觀巧破見假.

信法□轉成方便道伏於有見. 無量煩惱悉

皆被伏. 伏故名善有漏五陰也. 以被伏故

有見不起. 度入無見計中如後破. 夫破見

之由聞思不定. 若上根人聞觀於生知生

無生破執得悟. 中根執輕成伏見方便善

有漏五陰. 下根執重猶懷取著聞破生不

得生. 謂無生是實. 更起無生見. 又當總別

破之. 總破者如大品云. 識無生尙不可得.

何肉識生. 又識生尙不可得. 何肉識無生.

生與無生俱不可得. 楞伽經中又廣破無生

見. 然無生之理非識所知. 云何謂情捨有

緣無. 如步屈蟲. 又似□□. 不應虛妄執

此見著. 是爲總破. 別破者. 行人用止觀破

因成三假不得性相. 泯然入定不見內外

亦無前後. 無相形待. 寂然定住. 或豁亡身

心一切都淨. 便發此無心自謂得無生止

觀定慧已成. 而起見著著此空想. 諸佛不

化. 何故不化. 觀心推□. 發一分細定生一

分空解. 此是空見法塵與心相應. 何關無

生. 釋論簡外道佛法二俱觀空. 云何有異

外道愛著觀空智慧. 卽是向者所發空塵謂

下	欄

爲涅槃. 卽有能觀者. 能觀者便成身見. 身

見故卽有利鈍十使乃至八十八等. 生死浩

然如前說. 如是罪過. 皆由空塵而起. 障眞

失道豈會涅槃. 是名外道觀空. 佛弟子觀

無生. 若發空心空心生時卽知是愛. 何者.

生名愛法. 愛法卽是無明. 無明生我見等八

十八使. 一一皆具三假之惑. 終不執謂是

眞無生. 云何三假. 良由上來有見三假被伏

度入無見. 無生法塵對意根. 一念空心生.

卽因成假. 以生心滅故無生心生. 是相續

假. 豁爾無生待於有生. 是相待假. 當推此

無生心生. 爲意根生爲法塵生. 爲合爲離.

若意根生者. 爲根生爲識生. 若根生. 爲根

中有識故生識. 爲無識故生識. 若根有

識. 爲是根爲非根. 識若是根. 則無能所.

根若無識. 何能生識. 若根有生識之性. 此

性爲有爲無. 性若有者. 識性與識爲一爲

異. 若一. 性卽是識. 若異. 異何能生. 自生中

檢心不可得. 具如上說. 若由塵起無生心

者. 塵爲有心爲無心. 若有心則無能所.

若無無不能生. 又塵爲一爲異. 一則無能

所. 異則不能生. 檢他心不可得. 具如上說.

若根塵合有無生心生者. 此有二過. 如前

說(云云)又離根離塵有無生心生者. 從因

緣1尙不可得. 何肉無因如前. 當知無生之

心. 不自不他不共不離. 無四性. 無四性

故名性空. 性空卽無心而言心者. 但有名

字. 名字不在內外是名相 空. 乃至十八空

如上說. 是爲從假入空見第一義. 非但無

經數:一九一一

經名:摩訶止觀卷第五下

頁數:六六

上	欄

見假破上惑下障一切皆除. 得正智慧. 若未

去者. 勤用止觀善巧修習. 信法□轉成方

便道. 伏於苦集. 所有陰界入等. 八十八使皆

悉被伏. 以被伏故名善有漏也. 勤修力故

無見中假不1復得起. 度入有無假中如後

破(云云)次破亦有亦無見三假者. 行人善用

止觀伏無見惑. 無假不起. 或進一分定慧.

豁發亦有亦無與心相應. 卽便謂言若無心

者. 誰知無生. 無生是無. 知卽是有. 發此心

時受是亦有亦無見. 謂是事實堅著不可

捨不知過患. 如長爪自謂有道. 實是苦

集. 不能識故. 佛點示之卽便得悟. 發見

之人亦復如是. 迷此見毒不識正眞. 若

聞指示執心颯解. 云何指示. 大品五受皆不

受. 汝云何受是亦有亦無法塵. 豈非受陰.

緣此像貌行用此法了別此法. 四陰宛然.

如此受想皆名汚穢. 是見依色陰. 又意根

受是亦有亦無法塵卽是界. 根塵相涉卽是

入. 是名苦也. 又我能行能受能知此法假

名. 卽起我見. 我見卽生旣有邊見. 若撥因

果是邪見. 計此爲道是戒取. 計爲涅槃是

見取. 違瞋順喜我解慢他. 不識苦集卽癡.

後當大疑. 如是等十使. 歷三界具八十八.

違於實道順於生死. 悉於亦有亦無見心

中生. 又此見心卽備三假. 例前可知. 今破

此見三假者. 還用四句. 一一例前可解. 如

是破已. 三假四句陰入皆無實性. 卽是性

空. 但有名字. 名字卽空. 是名相空. 性相卽

空. 乃至十八空如上說. 卽是入第一義正

中	欄

智現前. 若不入者善用悉檀. 信法□轉巧

修止觀. 伏於諸見. 令成方便善有漏法. 亦

有亦無見雖伏不起. 仍度入非有非無見

中. 如後破. 次破非有非無見者. 上勤用方

便伏有無見. 豁然更發離有無心. 所以者

何. 心若定有不可令無. 心若定無不可令

有. 云何乃謂亦有亦無. 若不定有則非有

若不定無則非無. 非有者非生也. 非無

者非滅也. 出於有無之表是名中道. 與中

論同. 何以故. 前有見是因緣生法. 無見是卽

空. 亦有亦無是卽假. 今是卽中. 堅著此心

計以爲實. 是人能起無量過患. 何以故. 汝

謂此心爲實者. 乃以虛語爲實語. 生語

見故. 故非眞實. 若眞實者此心應是常樂

我淨. 此心生滅故非常. 受此心故非樂. 不

自在故非我. 汚穢故非淨. 我心生故是身

見. 身見有無未[&FFFF]#非有非無. 如屈步蟲. 是

名邊見. 謂非有非無見以爲中道通諸

生死. 是愚癡論. 非道非字謂是道字. 是名

戒取. 謂非有非無心爲涅槃. 是陰界入利

鈍等使. 是名見取. 謂非有非無以爲正法.

乃破一切世間因果故名非有. 破一切出

世間因果故名非無. 破正見威儀尙不當

世間道理. 云何能當出世道理. 寧起我見

如須彌山. 不惡取空不正爲正. 是名邪

見. 若順歎則愛. 違毁則瞋. 不識此心毒草

藥王則癡. 自擅陵他則慢. 後當大疑. 略過

有十. 廣不可盡. 如是等過皆從非有非無

見心中出. 又一一過悉具三假. 如前(云云)若

下	欄

破此見假. 還用前四句止觀. 逐而破之.

如前(云云)復次點出諸見五陰者. 是示其苦.

點出十使者. 是示其集. 用止觀破者. 是

示其道. 諸見若伏若無. 是示其滅. 夫一切

外道邪解. 佛法僻計. 無量過患. 皆用四諦

破之. 無不革凡成聖. 如來初說阿含四

諦之力. 尙能如此. 何肉大乘三種四諦. 何

所不破耶. 若非有非無見破者. 一切諸惑亦

悉斷壞. 發正智慧. 是名從假入空見第

一義. 若不入者. 當用止觀信法□轉. 善巧

四隨方便修習. 伏諸見惑執心卽薄. 住方

便道成善有漏法. 此見不起度入無言說

中. 如後破(云云)所以節節說見過者. 殷勤

行人. 令於觀心善識毒草明解藥王. 若

得此意. 終不謬計也. 章節雖煩番番不雜.

能了此者可與論道. 兀然如盲若爲識乳.

次破無言說見假者. 若能如上破者. 或進

發定慧豁然明靜. 復起異解. 謂適有此有

卽有生死. 四句皆假虛妄不實. 理在言外

絶於四句. 乃是無生. 謂出四句實不出也.

略有三種四句外. 一單. 二遍. 三具足. 若謂

理在言外者. 乃是出單四句外. 不出遍見

第二句. 亦不出具足見初句. 故知見綱蒙密

難可得出. 法華云. □魅□□處處皆有. 遍

具諸見一一皆有三假苦集. 破假之觀皆如

上說. 若人能於諸見修習道品. 皆應節節

得悟. 從假入空見第一義. 若未得入者.

單遍具足一切諸見悉皆被伏. 成善有漏五

陰. 見不得起或進發禪解. 又復言出單遍

經數:一九一一

經名:摩訶止觀卷第五下

頁數:六七

上	欄

具足四句之外. 言語道斷心行處滅. 泯然淸

淨. 卽是無生絶言之道. 如此計者還是不可

說絶言之見. 何關正道. 徒謂絶言言終不

絶. 何以故. 待不絶而論絶. 絶還是待. 待對

得起不應言絶. 如避虛空豈有[&FFFF]#理. 又

□破不絶者. 心不絶故. 無言見具起一切

生死因果. 云何稱絶. 上來節節皆有橫□兩

破. 於一有見是橫破. 重累四見是□破. 因

戒假是橫破. 相續假是□破. 相待假是亦橫

亦□破. 總破是非橫非□破. 大途□是橫

破. 今當□破. 汝執心是有. 有卽是生. 汝是

何等生. 爲是五停總別念處[&FFFF]#頂忍世第一

生. 爲是苦忍眞明生. 爲是重慮思惟生. 爲

是乾慧似道生. 爲是八人見諦生. 爲是神通

遊戱誓扶習氣生. 爲是三賢伏道似解生. 爲

是十聖眞解生. 爲是鐵輪似道生. 爲是銅輪

眞道生. 爲是遍法界自在生. 用此諸生勘

汝執心. 全無氣分. 而言非見孰是見乎. 若

計心是無生無卽不生. 汝是何等不生. 爲

是見不生. 爲是思不生. 爲習氣不生. 爲塵

沙不生. 爲無明不生. 爲業不生. 爲報不生.

爲行不生. 爲理不生. 世人云. 不生不生卽

是佛. □道是法佛. 今釋此語卽是三佛. 理

不生卽法佛. 無明不生卽報佛. 塵沙見思不

生卽應佛. 又無明不生卽法佛. 見思不生卽

報佛. 塵沙不生卽應佛. 又業行位不生卽應

佛. 智業不生卽報佛. 理不生卽法佛. 又應佛

從緣因生. 報佛從了因生. 法佛從正因

生. 三佛生卽無生. 無生卽三佛生. 若聞阿字

中	欄

門卽解一切義. 云何□作一解耶. 利□□

地徹至金剛. 聞一不生遍解法界不生. 將

諸不生勘汝執心. 了無一分非見是何. 有

人難中論云. 不生不滅未會深理. 何者. 煩

惱是生法. 三相遷謝是滅法. □不此生滅

故言不生不滅. 但是入空不見中意. 中論

師解云. 不生不滅者. 不不生不不滅以顯

中道. 此解扶中而傷文失義. 何者. 龍樹之

意兼通含別故言不生不滅. 不生者不二

十五有之生. 不三相遷滅之滅. 能破二十種

身見. 成須陀洹乃至無學. 豈非兼申通意

亦兼三藏意. 若生若滅皆屬於生. 涅槃但空

唯屬寂滅. 不此之生不此之滅. 雙遮二邊

豈非含別之意. 若生滅是因緣所生法. 卽空

卽假卽中. 卽空故不生. 卽假故不滅. 不生不

滅卽是中道. 按文解釋兼二含別顯中. 四

義宛然. 龍樹之巧以不生不滅一句. 廣攝諸

法. 乃會摩訶衍耳. 若開脣動舌重吃鳳兮

之聲. 抽筆染女加於點拘之字. □得一意

全失三門. 懸□附贅. 雖欲補助還成漏失.

今解不生一句. 何□含於四義. 且略出十不

生不不生意也. 一者一切法可破可壞. 一

切語可轉. 非有非無. 絶言離句無一法

入心. 是一不生. 不生亦不生. 故名不不生 .

雖情謂不生而實是生. 如非想謂言無想

而成就細想. 此乃邪見外道之不不生也. 二

者犢子道人計我在第五不可說藏中. 此是

一不生. 不生亦不生故名不不生. 若三藏二

乘斷三界見思. 一不不見. 一不不思. 故名

下	欄

不不生. 而習氣猶生. 若三藏佛正習俱盡名

不不生. 一不不正一不不習. 故言不不生. 此

析法不不1生. 若通敎體見本不生. 體思本

不生. 故言不不生. 思益云. 我於無生無作

而得作證. 二乘雖體不見思而習氣猶生.

通敎佛坐道場正習俱盡. 亦是不2不生. 此

乃分段不不生耳. 若別敎人斷通別惑. 一不

不通一不不別. 名不不生. 此一品一分二品

二分不不生耳. 上分猶生. 若別敎佛上分盡

名不不生. 此猶是方便權說不不*生. 若圓

人一不不通一不不別. 名不不生. 猶居因

地猶有上地行智執等生在. 若妙覺智滿其

智更不生. 無明究竟盡. 惑更不生. 行智執

等畢竟不不生. 又眞理極故一不不生. 圓理

極故一不不生. 又理本本不生. 今亦不不生.

若作畢不生語攝法亦盡. 如前說. 若作不

不生語攝法亦盡. 汝作不生齊何處不生.

汝作不不生. 復齊何處不不生. 他尙不識

外道不不生. 肉識最後不不生. 那得不□

是見. 當苦破之. □破亦有亦無見非有非

無見. 如上菩提心中釋名絶待中示其相

也. 若謂心亦生亦不生者. 爲是何等亦生

亦不生. 爲是見不生而眞生. 爲是思不生

而眞生. 爲是習不生而眞生. 爲是塵沙不

生通用生. 爲是無明不生中道生. 爲是內

業不生外業生. 爲是內報不生外報生. 爲

是小行不生大行生. 爲是偏理不生圓理

生. 而言亦生亦不生. 若非如此等亦生亦

不生. 非見何謂. 若言心非生非不生者. 爲

經數:一九一一

經名:摩訶止觀卷第五下

頁數:六八

上	欄

是何等非生非不生. 爲是析斷常非生非不

生爲體斷常非生非不生. 爲是八地道觀

雙流非生非不生. 爲是初地破生死得涅

槃非生非不生. 爲是十地後果非生非不生.

爲是初住雙遮二邊非生非不生. 爲是十

行增進中道非生非不生. 爲是十□向非生

非不生爲是十地非生非不生. 爲是妙覺極

地非生非不生. 旣非此等非生非不生非見

是何. 若絶言者. 絶言甚多是何等絶言. 單四

句外亦稱絶言. 遍外具外亦稱絶言. 如婆

羅門受啞法者. 亦是絶言. 又長爪一切法不

受. 亦是絶言. 犢子云. 世諦有我我在不可

說藏中. 不可說亦是絶言. 三藏入實證眞亦

不可說. 故身子云. 吾聞解脫之中無有言

說. 三藏解脫凡有四門入實. 卽有四種不可

說. 通敎三乘人同以無言說道斷煩惱. 亦

有四門不可說. 別敎人觀常住理無言無說.

亦有四門不可說. 圓敎不可宣示. 淨名杜

口文殊印之. 此亦有四門不可說. 不可說

衆多. 汝所計不可說. 爲是何等. 汝尙不及

犢子不可說. 何肉三藏四不可說. 何以故. 犢

子謂不可說爲世諦. 不計爲涅槃. 汝計爲

實故知不及犢子. 犢子尙是見汝寧非見.

爲此見故廣起煩惱浩然. 如前說. 更重破

絶言者. 汝謂絶言在四句外. 今明十種四

句. 汝之絶言在何等四句外. 十種者. 一往四

句. 無窮四句. 結位四句. [&FFFF]#□四句. 得悟四

句. 攝屬四句. 權實四句. 開顯四句. 失意四

句. 得意四句. 一往四句者. 凡聖通途皆論四

中	欄

句. 此意可知. 無窮四句者. 四四瀾漫無□.

如四十八番中示其相(云云)結位四句者. 分

齊四句剋定是非. 如單遍具足等住著不

亡. 卽凡夫四句. 若無句義爲句義. 是聖人

四句. 遍牒四句者. 結凡夫四句牒爲有句

牒二乘爲無句. 牒菩薩爲亦有亦無句. 牒

佛爲非有非無句. 得悟四句者. 隨句不處

卽成悟入之門. 四句卽成四門. 攝屬四句

者. 隨諸句門悟入何以. 以法分之屬諸法

門也. 權實四句者. 諸法四句之門. 三四爲

權一四爲實也. 開顯四句者. 開一切四句

皆入一實四句. 若入1實四句皆不可說也.

佛敎四句齊此. 失意四句者. 執佛四句而

起諍競. 過同凡夫也. 得意四句者. 菩薩見

失意之過. 作小大論申佛兩四句. 破執遣

迷則有得意四句. 作論之功息矣. 若不□

是絶言見者. 前諸四句. 汝出何等四句外.

而諸理在言外耶. 前橫破四句. 今□破四

句之言外也. 今世多有惡魔比丘. 退戒還

家懼畏驅策. 更越濟道士. 復邀名利誇談

莊老. 以佛法義偸安邪典. 押高就下推尊

入卑. 槪令平等. 以道可道非常道. 名可

名非常名. 均齊佛法不可說示. 如蟲食

木偶得成字. 檢校道理邪正懸絶. 愚者所

信智者所蚩. 何者. 如前所說諸生諸不生

諸四句諸不可說. 汝尙非單四句外不可說.

何肉遍外. 何肉具足外. 何肉犢子耶. 尙非犢

子. 何肉三藏通別圓耶. 諸法理本往望常名

常道. 云何得齊. 敎相往望已不得齊. 肉以

下	欄

苦集往檢過患彰露. 云何得齊. 肉將道品

往望. 云何得齊正法之要. 本旣不齊跡亦

不齊. 佛跡世世是正天竺金輪刹利. 莊老是

眞丹邊地小國柱下書史. 宋國漆園吏. 此云

何齊. 佛以三十二相八十種好. 纏絡其身. 莊

老身如凡流. 凡流之形□小醜□. 經云. 閻色

提人形狀如鬼. 云何齊佛. 佛說法時放光

動地. 天人畢會叉手聽法. 適機而說. 梵響

如流辯不可盡. 當於語下言不虛發聞皆

得道. 老在周朝主上不知群下不識. 不敢

出一言諫諍. 不能化得一人. 乘壞板車

出關西. 竊說尹喜有何公灼. 又漆園染女

題簡句治改足. 軋軋若抽. 造內外篇以2規

顯達. 誰共同聞復誰得道. 云何得齊. 如是

不齊其義無量. 倦不能說. 云何以邪而干

於正. 復次如來行時. 帝釋在右梵王在左.

金剛前導四部後從飛空而行. 老自御薄板

靑牛車. 向釋西作田. 莊爲化所使看守漆

樹. 如此擧動復云何齊. 如來定爲轉輪聖帝.

四海□□待神寶至. 忽此榮位出家得佛.

老仕關東吝小吏之職. 墾農關西惜數畝

之田. 公私□遽不能棄此. 云何言齊. 盲人

無眼信汝所說. 有智慧者愍而怪之. 是

故當知汝不可說 . 是絶言之見. 三假具足

苦集成就. 生死宛然. 抱八自燒甚可傷痛.

若破此見如前所說(云云)復次外人或時用

道可道非常道爲絶言. 破中論不生不滅.

云是第四句. 絶言出過四句. 一往聞語謂

言出過. 理則不然. 言不生者見心不生.

經數:一九一一

經名:摩訶止觀卷第五下

頁數:六九

上	欄

旣不生卽不滅. 故言不生不滅. 絶言見心

生一切愛見疑慢. 云何以生滅破他不生

不滅. 愚癡戱論不應如此. 又問. 起不生不

滅見. 此復云何. 答. 應有六句. 絶言破不生

不滅. 不生不滅破絶言. 絶言修不生不滅.

不生不滅修絶言. 絶言卽不生不滅. 不生不

滅卽絶言(云云). 一切凡夫階聖道. 介爾起

計悉皆是見. 以有見故三假苦集煩惱隨

從. 魚王貝母衆使具足. 結業蕪蔓生死浩然.

一人經歷尙無邊畔. 何肉多人. 當知見惑大

可怖畏. 勤用止觀而□伏之. 若起單見.

用止觀四句逐體破之若避單入遍避遍

入具. 避具入絶言. 無趣□起. 止觀逐之.

無遠不屆. 常寂常照治之不休. 如金剛刀

所擬皆斷. 取悟爲期. 能如是觀雖不發

眞. 諸見被伏成方便五陰. 若得入空衆見

消盡. 故初果所破如竭四十里水. 功夫甚

大. 恐聞者生疑. 略斷三結. 餘殘不盡如一

□水. 思雖未盡見已無餘. 從多爲言亦得

明破法遍也. 問. 從假入空破無量見. 下二

觀復何所破. 答. 入空之觀破見及思. 束而

言之□是破有. 次觀所破□是破無. 中觀

所破雙非二邊正顯中道. 故釋論云. 有無

二見滅無餘. 稽首佛所尊重法. 故知諸見

縱橫尙不爲第二觀所破. 云何謬謂爲眞

法耶. 問. 束生死爲有. 束二乘爲無. 有見

縱橫無量. 無亦應然. 答. 凡夫妄計觸處生

著. 是故有多. 二乘已斷見思無復橫計. 唯

證於空. 大乘破之. 名爲空見耳. 二料簡得

中	欄

失者. 問. 如此止觀隨逐諸見有何得失.

答. 當四句料簡. 一故惑不除新惑又生. 二

故惑除新惑又生. 三故惑不除新惑不生. 四

故惑除新惑不生. 一譬如服藥故病不差

藥更成病. 二所治病差而藥作病. 三病雖

不差藥不成妨. 四故病旣差藥亦隨歇. 前

二種是外道得失相. 後二種是佛弟子得失

相. 所以者何. 本用止觀治生死惑. 而貪欲

之心都不休息. 因此止觀. 更發諸見破因

破果無所不爲. 是則故惑不除而新惑更

起也. 二修止觀時貪心衣食. 諸鈍煩惱息

而不起. 忍耐寒苦刀割香塗不生憎愛. 財

物得失其心平等. 而執見之心甚可怖畏. 如

渴馬護水□[&FFFF]#破壞. 撥無因果. 是則故惑去

而新惑生. 此兩屬外道. 愛處生愛瞋處生

瞋. 若學止觀墮如此者. 同彼外道也. 三

佛弟子修此止觀爲方便道. 深識見愛無

明因緣. 介爾心起卽知三假. 止觀隨逐破性

破相. 雖復貪瞋尙在而見著已虛. 六十二

等被伏不起. 是名故惑不除而新惑不生.

是爲方便道中人也. 四若能如此三假四觀

逐念檢責. 體達虛妄性相俱空. 豁然發眞

卽得見理. 非唯故病永除新病不發. 是爲

入見諦道成聖人(云云). 三明破見位者. 若

修此方法明識四諦. 巧用觀慧諸見被伏

者. 依三藏法是總別念處. 正伏四倒四倒

不生煖卽得發. 成方便等位. 進破諸見發

眞成聖. 卽初果位也. 若依通敎伏見之位.

是乾慧地. 若得理水沾心卽成性地. 若進

下	欄

破見者. 卽是八人見地位也若依別敎伏

見者. 是鐵輪十信位. 破見是銅輪十住位.

若依圓敎伏見是五品弟子位. 破見是六

根淸淨位. 斷伏名同觀智大異. 三藏觀思議

眞析法觀智伏斷. 通敎觀思議眞體法觀智

伏斷. 別敎雖知中道次第觀智伏斷. 圓敎

卽中一心觀智伏斷. 不可聞名仍混其1義.

問. 若伏見假入賢位者. 故惑雖未差新

惑不應生. 那得修止觀時有諸見境發.

答. 此發宿習. 宿習之見還是故惑. 如人服

藥藥擊宿病. 宿病旣動須臾自差. 非是藥

爲新病也. 問. 何不直明別圓入空破假位.

而明三藏通敎等入空位2爲. 答. 上明修發

不修發十境交互等. 欲示行人淺深法故.

□諸位耳. 又欲明半滿之位令行者識之

耳. 又半字入空法. 悉是別圓助道方便. 又多

僕從而侍衛之. 卽其義也. 又豈離方便而

別有眞實. 卽此半字而是滿字. 故云. 二乘

若智若斷. 卽是菩薩無生法忍也. 體假入空

結成止觀義者. 諸見輪息一受不退. 永寂

然名爲止. 達見無性性空相空. 名爲觀. 見

眞諦理名爲不生. 理旣不生理亦不滅. 是

爲不生不滅名無生忍. 又見惑不生名因

不生. 不受三惡報生. 名果不生. 因果不生

亦復不滅. 不生不滅名無生忍. 是爲無生門

通於止觀. 亦是止觀成無生門. 從假入空

破見惑遍竟

摩訶止觀卷第五3(下)

經數:一九一一

經名:摩訶止觀卷第六上

頁數:七○

上	欄

摩訶止觀卷第六1(上)

墮天台智者大師說

門人灌頂記

第二體思假入空破法遍者. 卽爲三. 一明

思假. 二明體觀. 三明其位. 思假者. 謂貪瞋

癡慢. 此名鈍使亦名正三毒. 歷三界爲

十. 又約三界凡九地. 地地有九品. 合八十

一品. 皆能潤業受三界生. 初果猶七反未

盡. 如燈滅方虛. 雖復有欲非婦不淫. 雖

復有瞋墾地不夭. 雖復有愚不計性實.

道共戒力任運如是. 故稱正煩惱也. 不同

見惑瀾漫無方觸境生著. 稱思惟者從解

得名. 初觀眞淺猶有事障. 後重慮眞此惑

卽除. 故名思惟惑也. 數人云. 欲界爲貪上

界名愛. 成論人難此語. 上界有味禪貪下

界有欲愛. 愛貪俱通. 何意偏判. 若言下界

貪重上界貪輕. 貪輕可非貪耶. 此亦是一

□. 但佛有時對緣別說. 假名無定豈可一

例. 但令召得煩惱卽須破除. 何勞諍於貪

愛. 譬口除糞唯以□穢爲先分別非急. 入

道要在方便. 名相2傍耳. 若欲委知毘曇成

論備悉明之. 可往彼尋. 空假之觀今所論

也○二明. 體觀者. 若生滅門先3用析智斷

見. 後還用析智重慮斷思. 無生滅門初用

體見入空. 後還用體思重慮. 更不除途

也. 今體貪欲假入空者. 欲惑九品一一品

起. 卽有三假. 如女有六欲. 謂色欲形貌欲.

中	欄

威儀姿態欲言語音聲欲. 細滑欲人相欲. 分

別云云. 此六欲若觸行人能染汚諸根. 內

動血脈貪相外現. 初果尙所未斷. 何肉凡

夫. 難陀除習. 衆中見女先共言談. 欲動殘

習. 肉正使者. 法華云. 不於女人身取能生

欲想相而爲說法. 若取此相. 塵動意根

起欲心者. 卽因成假. 念起相續不斷遂致

行事. 卽相續假. 以有欲心相異無欲4心.

卽相待假. 假虛不實終不計之以爲道理

觀此欲心. 爲從根生爲從塵生. 爲共爲

離. 若從根生. 未對塵時心應自起. 若從

塵生塵旣是他於我何預. 若共生者應起

兩心. 若無因生無因不可. 四句推欲. 欲無

來處. 旣無來處亦無去處. 無欲無句無來

無去. 畢竟空寂. 利根之人如此觀時. 思假

一品去一分眞明顯. 設未相應用四悉檀.

信法□轉善調止觀. 卽得相應. 斷一品思

顯一分眞云云. 若鈍人於因成中觀. 初品

未去更於相續中觀. 爲前念滅生. 爲不滅

生. 爲亦滅亦不滅生. 爲非滅非不滅生. 若

滅生. 滅不能生. 若不滅生. 不滅則不生. 若

滅不滅生. 性相違故. 若離生. 此則不可. 四句

無欲亦無於四. 如此觀時卽應得入成生

法兩空. 若不入者四悉巧修. 修又不入更

於相待中作觀例前可解. 初品旣兩. 後八

於相待中作觀例悉巧修. 修又不入更

品亦然. 破貪欲九品旣爾. 破瞋癡慢九品

亦然例自可解. 不復委記. 九品眞顯卽是

理不生. 九品惑盡卽是因不生. 欲界果不起

卽是果不生. 不生故不滅. 卽是無生法忍云

下	欄

云. 問. 欲界煩惱定九品耶. 答. 若成論無□道

伏解脫道斷. 唯論九品. 若阿毘曇有方便道

勝進道兩道伏. 無□道斷. 解脫道證. 證無

惑處也. 諸經多用. 今且依之. 若從見假入

觀. 無漏心疾不出觀斷不論品秩. 修道容

與得有方便. 善巧修習信法□轉. 轉入勝

進品. 若數數勝進. 當知品秩亦多. 何□有

九. 九者大分爲言耳. 次破色界九品者. 或

用世智. 或用無漏智. 如慧解脫人亦無世

禪. 但用無漏得成無學. 初果無禪者. 進

修重慮理用無漏智也. 若俱解脫人. 或用

無漏智或用世智. 今且依世智約得禪者

爲便. 若初習禪破於事障. 發欲界定. 破於

性障卽發色定. 故云事障未來性障根本.

性障若除初禪法起. 八觸觸身五支功德生.

是初禪相. 其中有味名貪. 輕於不得者名

慢. 不知禪中苦集名癡. 如此三惑復有

九品. 品品三假. 色法八觸觸欲界意根等. 卽

是因成. 分別爲觀念念不斷. 5卽相續. 此發

禪心異於不發. 卽是相待. 若不觀破隨禪

受生. 何謂不生. 今用四句止觀善巧修習.

方便勝進一品惑斷. 名無□道. 證無惑處

卽解脫道. 一分惑除卽因果等無生. 是名從

假入空也. 相續相待用四觀觀假入空. 亦

如是. 破初品旣然餘八品亦如是. 破貪旣

然破慢癡九品亦如是. 若初禪破事障發

中間. 於此命終不生二禪. 例如欲界性障

不去不生初禪. 今初禪破性二禪卽發. 與

喜俱生□喜樂四支等. 此中有味有貪有